Държавен вестник, бр. 77, 2024 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  77
ПОСТАНОВЛЕНИЕ № 310
ОТ 4 СЕПТЕМВРИ 2024 Г.
за одобряване на допълнителни разходи по 
бюджета на Министерския съвет за 2024 г. 
и за извършване на промени на утвърдените 
със Закона за държавния бюджет на Републи­
ка България за 2024 г. максимални размери 
на ангажиментите за разходи, които могат 
да бъдат поети през 2024 г., по бюджета на 
Министерския съвет за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2024 г. 
в размер 269 500 лв., в т.ч. по показател 
„Персонал“ – 140 100 лв., за функционира­
нето на Центъра за подпомагане на лица, 
потърсили закрила от военните действия 
в Украйна на територията на Република 
България, ситуиран на втория етаж на Цен­
трална жп гара, гр. София, и на Транзитния 
приемателен център в гр. Елхово.
(2) Средствата по ал. 1 да се осигурят за 
сметка на преструктуриране на разходите 
и/или трансферите по централния бюджет 
за 2024 г.
Чл. 2. Със сумата по чл. 1, ал. 1 да се 
увеличат разходите по бюджета на Минис­
терския съвет за 2024 г. по „Политика в 
областта на осъществяването на държавните 
функции на територията на областите в 
България“, бюджетна програма „Осъщест­
вяване на държавната политика на областно 
ниво“.
Чл. 3. (1) Със сума в размер 5 099 200 лв. 
да се увеличи показателят по чл. 6, ал. 3, 
т. 1 от Закона за държавния бюджет на 
Република България за 2024 г.
(2) Със сума в размер 129 400 лв. да се 
увеличи показателят по чл. 6, ал. 3, т. 2 от 
Закона за държавния бюджет на Република 
България за 2024 г.
Чл. 4. По бюджета на Министерския съ­
вет за 2024 г. по „Политика в областта на 
осъществяването на държавните функции 
на територията на областите в България“, 
бюджетна програма „Осъществяване на 
държавната политика на областно ниво“, да 
се създаде администриран разходен параг­
раф „Разходи за лица, търсещи временна 
закрила в Република България вследствие 
на военните действия в Украйна“ със сумата 
по чл. 1, ал. 1.
Чл. 5. Главният секретар на Министер­
ския съвет да извърши съответните промени 
по бюджета на Министерския съвет за 2024 г. 
и да уведоми министъра на финансите.
Чл. 6. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси, чл. 76, ал. 1, чл. 77 и чл. 78, ал. 2 от 
Закона за държавния бюджет на Република 
България за 2024 г.
§ 2. Постановлението влиза в сила от 
деня на обнародването му в „Държавен 
вестник“.
Министър-председател:
Димитър Главчев
За главен секретар на Министерския съвет: 
Росен Кожухаров
5928
РЕШЕНИЕ № 637
ОТ 4 СЕПТЕМВРИ 2024 Г.
за признаване на Сдружение „Съюз на во­
енноинвалидите и военнопострадалите“ за 
представителна организация на национално 
равнище
На основание чл. 5, ал. 2 от Закона за 
военноинвалидите и военнопострадалите и 
чл. 5, ал. 3 от Наредбата за реда, условията и 
критериите за признаването на организациите 
на военноинвалидите и военнопострадалите 
за национално представителни, приета с Пос­
тановление № 202 на Министерския съвет 
от 2007 г. (ДВ, бр. 73 от 2007 г.)
МИНИСТЕРСКИЯТ СЪВЕТ
Р Е Ш И :
Признава Сдружение „Съюз на военно­
инвалидите и военнопострадалите“ за на­
ционално представителна организация на 
военноинвалидите и военнопострадалите със 
седалище и адрес на управление в гр. Со­
фия, община Столична, район „Средец“, 
ул. „Христо Белчев“ 21, вписано в Регистъра 
на юридическите лица с нестопанска цел на 
Софийския градски съд под № 542, том 11, 
стр. 180, по ф.д. № 62395/1990 г., с БУЛСТАТ 
121485764, за срок 5 години.
Министър-председател:
Димитър Главчев
За главен секретар на Министерския съвет: 
Росен Кожухаров
5929